Ad-Hoc-Hypothese

Ä Ad-hoc-Onohm odda Ad-hoc-Hypothes isch ä B'helds-Onohm, wuma ad hoc, alla indem Achebligg bassend fa die Sach, uffschdelld unn wu erschdmol nedd theoredisch g'grinnd werre konn. Deswesche brauchdma a kä Wisse iwwa irschdebbes, um Ad-hoc-Hypothese uffzuschdelle, alla a efach zu erfinne. Des werd g'machd, wailma ä Erglerung fa ebbes suchd, wuma b'obachde konnLexikon der Physik: Ad-hoc-Hypothese, Spektrum, odda um soi Mänung, Ideje, Vorschdellung, Wissen, Glaawe etc. gesche onnare Mänunge etc., gridische Agumend odda Ewidens etc. zu schidze unn zu vahinnare, dassma widdaleschd werd.

 Wisseschafdstheorie 
De B'griff vunde Ad-hoc-Hypothes gehd uffde esderaischisch-britischa Wisseschafdstheoretika Karl Popper zurigg.Gunnar Andersson: Kritik und Wissenschaftsgeschichte. Kuhns, Lakatos' und Feyerabends Kritik des Kritischen Rationalismus. J.C.B. Mohr, Tübingen 1988, S. 143.

Onnare Wisseschafdla sejen in Ad-hoc-Onohme ä zulessisches Inschdrumend inde Wissenschafd.Maarten Boudry, The hypothesis that saves the Day. Ad Hoc reasoning in pseudoscience, July 2013, Logique et Analyse 223(223):245-258 In soim Buch Against MethodPaul Feyerabend, Wider den Methodenzwang. Suhrkamp (stw 597), Frankfurt am Main 1976, ISBN 3-518-28197-6 schbrischd sisch de esderaischische Wisseschafdla Paul Feyerabend fade Oisadz vun ad-hoc Hypothese aus, um Theorije zu schdidze. Die oigsedzde ad-hoc Hypothese zaischen, dass ebbes midde Theorie nedd schdimmd und daiden o, wuhie die zukinfdisch Forschung geje kennd. Ähnlisch siehd des a de Imre Lakatod, wu die Wisseschafdstheorije vum Karl Popper unn vum Thomas Kuhn zsomme bringd.Imre Lakatod, Philosophische Schriften. Die Methodologie der wissenschaftlichen Forschungsprogramm, Springer Fachmedien Wiesbaden GmbH, Wiesbaden, 1978, ISBN=978-3-663-08083-1

Nochm Rasiermessa vum Ockham nimmdma awwa imma die Theorie, wu midde wenigschde B'helds-Onohme auskummd, um ebbes zu erglere.John McAdams: JFK Assassination Logic. How to think about claims of conspiracy. Potomac Books, Lincoln 2011, S. 12 u. ö. Jedi zusedlischi Ad-hoc-Hypothese, wuma brauch, domid ä Theorie in Oiglong midde B'obachdunge g'brochd werre konn, erschwerd die Iwwabriefung vun der Theorie.

De intensive Oisadz vun Ad-hoc-Hypothese isch donn a ä Kennzaische vun Pseudowissenschafde.Scott Lilienfeld: Pseudoscience in contemporary clinical psychology. What it is, and what we can do about it. In: Bryan Farha: Pseudoscience and Deception. The Smoke and Mirrors of Paranormal Claims. University Presse of America, Lanham MD 2014, S. 134 f., Vaschwerungstheorije etc. Die Ohänga vun Pseudowissenschafde vasuchen donn a ofd die B'waislasch uff onnare abzuwelze. Doma b'liebisch viele Ad-hoc-Hypothese gons efach uffschdelle konn, komma Skepdiga unn Kridiga midm Bullschit-Uugleischhaid-Prinzip vasuche zum Schaische bringe.

 Baischbiel ausde Wissenschafd 
Erfolschraische Ad-hoc-Onohme ausde Wisseschafd sinn:

 De Max Planck hodd die Frequenzvadailung vunde Wärmestrahlung midde Ad-hoc-Onohm erglerd, wunoch Energije in fix feschg'leschde Pakede (de Quande) abgewwe werd. Des isch erschdmol middna große Skepsis uffg'numme, awwa schbeda experimendell bschdedischd worre.
 De Niels Bohr hodd baide Uffschdellung vun soim Atommodell og'numme, dass die Elektrone baide Radialbschleunischung uff de Kraisbphne kä Bremsstrahlung abgewwen. Des hoddma donn schbeda im Rohme vunde Quantenphysik erglere kenne.
 De Wolfgang Pauli hodds kondinuierlische Schbegdrum vum Beta-Zafall dursch die Ad-hoc-Onohme vunde Existenz vunnem bis dohie uub'konde, masselose Elementatailsche, dem Neutrino, erglerd, wuma schbeda donn gfunne hodd.

Fehlhgschlachene Ad-hoc-Onohme ausde Wisseschafd sinn:

 Vorm Johannes Kepler hoddma ons Ptolemäisches Weldbild g'glabd. Wail die B'obachdunge der Vorschdellung awwa widdaschbroche hawwen, hoddma die Ad-hoc-Hypothes vunde Ebizigle oi'gfiherdm domids schdimmd. De Kepler hodd donn midd soim Buch Astronomia novaKepler, J. 1609, Astronomia Nova Aitiologetos ä efacharari Theorie uffgschdelld, wu ohne Ad-hoc-Hypothes auskummd, wu a iwwabriefbare Aussache machd unn deswesche des alde Weldbild donn a abg'lesd hodd.

 Nochde Feldglaischung vum Albert Einstein ischs Universums dynamisch unn expondierd. Wailm des awwa nedd g'bassd hodd, hodde Einstein die kosmologische Konstante ad-hoc in soi Feldglaischung oigfierd um des zu vahinnare. Des warn Vasuch des inde Zaid fa selbstvaschdendlisch gsejenes Weldbild vunnem schdadische Universum mathematisch zu redde. Schbeda hodda des als soi greschdi Eselai b'zaischend.

 Gugschd a uff 
 B'waislasch
 Bullschit-Uugleischhaid-Prinzip

 Bischa 








 Vawais 

Kategorie:Wisseschaftstheorie
Kategorie:Philosophie
Kategorie:Deng'gfehla